
ઈશ્વરની આરાધના કેવી રીતે કરવી
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો

	હેતુ
	શીખવવું કે ખ્રિસ્તીઓ મંડળીમાં સાથે મળીને ઈશ્વરની આરાધના કેવી રીતે કરે છે.

	શિક્ષકની તૈયારી
	તમારા વિદ્યાર્થીઓ અને તેમનાં કુટુંબો માટે પ્રાર્થના કરો કે તમે અઠવાડિયે અઠવાડિયે વિશ્વાસુપણે બાળકોને શીખવો ત્યારે તેમનાં હૃદય અને મન ઈશ્વરના વચન માટે ખુલ્લાં રહે. પછી પ્રેરિતોનાં કૃત્યો 2:43-47, 1 કરિંથી 10:16-17, હિબ્રૂ 10:24-25, ગીતશાસ્ત્ર 122 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	હિબ્રૂ 10:25
આપણે સાથે મળવાની ટેવ છોડી ન દઈએ.... આપણે એકબીજાને ઉત્તેજન આપીએ.



પાઠની યોજના
પ્રસ્તાવના
વર્ગને પ્રશ્ન પૂછો - “ખ્રિસ્તીઓ રવિવારે શું કરે છે?” એક જવાબ એ હોઈ શકે કે તેઓ ઈશ્વરની આરાધના કરવા મંડળીમાં જાય છે. તે કોઈ મકાનમાં હોય અથવા ઝાડની છાયામાંની કોઈ જગ્યાએ હોય.
પાઠના મુખ્ય મુદ્દાઓ
ચિત્ર 37 બતાવો.
	1.અહીં જુદા જુદા લોકો સાથે બેઠા છે. કેટલાક વૃદ્ધ છે, કેટલાક જુવાન છે. કેટલાકની ચામડી ઘેરી છે, કેટલાકની ગોરી. તેઓ ખ્રિસ્તીઓ છે. ખ્રિસ્તીઓના સમૂહને મંડળી કહેવાય છે. ઈશ્વર પોતાના વચન બાઇબલમાં કહે છે કે ખ્રિસ્તીઓ માટે તેમની આરાધના કરવા સાથે મળવું સારું છે.
	2.ખ્રિસ્તીઓ ઈશ્વરની આરાધના કરવા મંડળીમાં સાથે મળે છે ત્યારે શું કરે છે?
બાળકો પાસેથી આના જેવા કેટલાક જવાબો મેળવો:
ઈશ્વર માટે ગીત ગાય છે
પ્રાર્થના કરે છે અથવા ઈશ્વર સાથે વાત કરે છે.
ઈશ્વરનું વચન, એટલે કે બાઇબલ, શીખવાતું સાંભળે છે.
એકબીજાને સાક્ષી આપે છે, એટલે કે ગયા અઠવાડિયે ઈશ્વરે તેમને કેવી રીતે મદદ કરી.
ઈશ્વરના કાર્ય માટે ભેટો લાવે છે. બાળકોને કહો કે આ પૈસાનો ઉપયોગ શાના માટે થાય છે.
	3.ચિત્ર 37 ફરીથી જુઓ. આ ચિત્રમાં મંડળી શું કરી રહી છે? તેઓ પ્રભુભોજન અથવા પવિત્ર સંસ્કારની સભા કરી રહ્યા છે. ખ્રિસ્તીઓ ઈસુએ મરણ પામતાં પહેલાં પોતાના શિષ્યો સાથેના છેલ્લા ભોજનમાં જે કર્યું હતું તે યાદ કરે છે. તેમણે રોટલીના ટુકડા કરીને પોતાના શિષ્યોને ખાવા આપ્યા. આ તેમને ક્રૂસે ચડાવાયા ત્યારે તેમના શરીરના ભંગાવા જેવું હતું. તેમણે પોતાના શિષ્યોને પીવા માટે દ્રાક્ષારસ આપ્યો. આ બતાવવા માટે હતું કે તેમનું રક્ત વહેવડાવવામાં આવ્યું. ખ્રિસ્તીઓ ઈસુ મરણ પામ્યા તે યાદ કરવા અને તેમનો આભાર માનવા આમ કરે છે.
પુનરાવર્તન
પાઠનું ટૂંકું પુનરાવર્તન કરીને ભાર મૂકો કે જ્યારે આપણે ઈશ્વરની આરાધના કરવા ભેગા થઈએ છીએ ત્યારે ઈશ્વરે આપેલી ભેટોનો ઉપયોગ કરવાની અને એકબીજા પાસેથી શીખવાની તક મળે છે. તે સંગત અને વહેંચણીનો આનંદી અને ખાસ સમય છે.
પાઠ પ્રત્યે આપણો પ્રતિભાવ
જ્યારે આપણે ઈશ્વરની આરાધના કરવા મંડળીમાં આવીએ છીએ ત્યારે તેઓ પ્રસન્ન થાય છે અને આપણે એકબીજાને ઉત્તેજન આપીએ છીએ અને તેમના વિશે વધુ શીખીએ છીએ.
મુખપાઠની કલમ શીખવો
જ્યારે આપણે સન્ડે સ્કૂલ અને મંડળીમાં આવીએ છીએ ત્યારે આપણે ઈસુની આજ્ઞા પાળીએ છીએ અને તેમને આનંદ આપીએ છીએ. તે આપણને તેમને અનુસરવામાં અને આજ્ઞા પાળવામાં મદદ કરશે.

